ઓસ્ટ્રેલિયા ટી20 ટીમના કેપ્ટન એરોન ફિંચે ઝિમ્બાબ્વે વિરુદ્ધ ત્રિકોણીય સીરીઝની ત્રીજી મેચમાં તોફાની બેટિંગ કરતા ઈતિહાસ રચી દીધો. તેણે ટી-20 ઈન્ટરનેશનલની સૌથી મોટી ઈનિંગ રમી. ફિન્ચે માત્ર 76 બોલમાં 16 ચોગ્ગા અને 10 છગ્ગાની મદદથી 172 રનની ઈનિંગ રમી. આ અગાઉ તેણે ઈંગ્લેન્ડ વિરુદ્ધ 63 બોલમાં 156 રનની વિસ્ફોટક ઈનિંગ રમી હતી. આ મેચ 29 ઑગસ્ટ 2013ના રોજ રમાઈ હતી. જણાવી દઈએ કે, ત્રિકોણીય સીરીઝની ત્રીજી ટીમ પાકિસ્તાન છે.